Barranquilla

Barranquilla esas la 4ma maxim populoza urbo di Kolumbia. Segun statistiki de 2023, ol havis  habitanti. Lua tota surfaco esas 154 km².

L'urbo esas importanta komercala ed industriala centro en Karibiana regiono. Ol jacas apud fluvio Magdalena, distanta 7,5 km de la loko ube ol debushas an Atlantiko.

Kolumbiana kantistino Shakira naskis en Barranquilla, en 1977.

 Geografio 
La reliefo di Barranquilla esas plana kun poka inklineso. La maxim basa punto di la urbo jacas 4 metri super la marala nivelo, proxim fluvio Magdalena. La mezavalora altitudo dil urbo esas 18 metri e lua maxim alta punto jacas 98 metri super la marala nivelo, adweste.

La klimato dil urbo esas tropikala sika, de savano (Aw segun la klimatala klasifikuro da Köppen). Existas du sezoni: sika e pluvoza. De novembro til aprilo suflas alizei de nord-este. Ca periodo koincidas kun la sika sezono, qua iras de decembro til komenco di aprilo. La temperaturi ne varias multe dum la tota yaro: la mezavalora temperaturo en agosto (somero en norda misfero) esas 28,1°C, kontre ke la mezavalora temperaturo en januaro (vintro) esas 26,7°C.

La pluvoza sezono iras de mayo til komenco di novembro. La mezavalora yarala pluvo-quanto esas 904,2 mm, e la maxim pluvoza monato esas oktobro, kun mezavalore 169,6 mm.

 Referi 

Kategorio:Urbi en Kolumbia